  Майя Бывальцева Удмуртиын эшшо 10 адямилэсь коронавирус инфекциез шедьтӥзы. Со сярысь 29-тӥ оштолэзе элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Диагноз зэмаз Ижкарын тямыс улӥсьёслэн (1 номеро кар эмъяськонниысь кык пациентъёс но одӥг эмсузэр, мукетъёсыз – висисьёсын кусып воземъёс), Гракын одӥг нылпи (семьяын кусыпъёс пыр) но Воткаын одӥг улӥсь (азьвылгес Москваысь берытскиз). Вань учыръёсъя тазатон ужъёс ортчытӥзы, кусып возем муртъёсты шараязы но лабораториын эскеро. Туннэ коронавирус инфекциен черлам кык нылкышноос кулӥзы, кыкназылэн кема кыстӥськись висёнъёссы вал. 57 аресъем кышномуртлэн сюлэм висёнэз вал, кыкетӥезлы висись – 73 аресъем, пекля висёнлэсь кулӥз Александр Бречалов, Удмуртилэн тӧроез Куать адями йӧназы но доразы бертыны дась 29-тӥ оштолэзьлы Удмуртиын коронавирусэн черлан 228 учыр лабораториосын зэматэмын, со пӧлысь 10 адямилэн тазалыксы секыт, 46-езлэн шоро-куспо лыдъяське. 28 адями бурмиз, тямыс мурт улонысь кошкиз.  Тодэ вайытом, нунал азьвыл Удмуртиын куать висисьёсты шараязы. Тегъёс: Тазалык Ижкар Удмуртия коронавирус АлександрБречалов  